ཨ་ཁུ་ཐོད་པས་ཁ་ནས་མ་ཎི་འདོན་བཞིན་སེམས་ལ་ཕྱོགས་ཡར་མར་གང་མང་དྲན་བཞིན།སྐབས་ཤིག་ལ་ཁོསརྒྱ་སོག་གིས་ཟླ་རེ་རེ་བཞིན་དང་ལོ་རེ་རེ་བཞིན་སྨན་ཁང་དུ་བརྒྱུགས་ནས་ལུས་པོར་བརྟག་དཔྱད་བྱས་པ་ལ་ཡང་རྒྱུ་མཚན་མེད་པ་མ་རེད།གལ་སྲིད་རང་ཅག་ལ་ཡང་དེ་ལྟ་བུའི་གོམས་གཤིས་ཤིག་ཡོད་རྒྱུ་ན།ཟི་ལིང་མཁར་གྱི་ནད་པ་མང་པོ་ཞིག་ཀྱང་བོད་པ་ཡིན་དགོས་རྒྱུ་མ་རེད།དེའི་ཐོག་བོད་པ་ཚོར་བྱུང་བའི་ནད་གཞི་དག་ཀྱང་ལྟོས་བཅས་ཀྱི་དེ་འདྲ་ལྗིད་མོ་ཞིག་ཀྱང་ཡིན་དགོས་རྒྱུ་མ་རེད།འུ་ཚོས་དུས་རྒྱུན་མི་ན་གི་མི་ཚ་གི་ཟེར་ནི་རེད།ནམ་ཞིག་ན་བཏང་དུས་ཚ་བཏང་དུས་ད་ཚད་ངེས་ཅན་ཞིག་ལ་སླེབས་འདུགཅེས་རང་གིས་རང་ལ་སེམས་ཀྱིས་སྡོམ་ཚིག་ཅིག་འགོད་བཞིན་རང་སེམས་ཀྱི་དྲན་ཚུལ་དེ་དག་སུ་ཞིག་ལ་བཤད་ས་ཡོད་རྒྱུ་ན་ཨང་སྙམ།